# name
Cartes de Restaurant (1980-2012), nova col·lecció a la Memòria Digital de Catalunya. (Febrer 2021)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina febrer 2021.

# metadata.dc.description.abstract[].value
La col·lecció digital Cartes de Restaurant (1980-2012) ja està disponible a la Memòria Digital de Catalunya (MDC), el repositori cooperatiu des del que es poden consultar, en accés obert, col·leccions digitalitzades relacionades amb Catalunya i el seu patrimoni o que formen part de col·leccions especials d’institucions científiques, culturals i/o erudites catalanes.

 

La col·lecció està formada per una selecció de més de 800 cartes i menús provinents del Fons Cartes i menús de Restaurant, que recull dos fons originals, Cartes de restaurant de la Fundació Institut Català de la Cuina i de la Cultura Gastronòmica (FICCG), recopilat pel periodista i crític gastronòmic Miquel Sen, i Menús i cartes de restaurant 1984-2015, donació del periodista Lluís Bofill i Miquel, ambdós custodiats físicament al CRAI Biblioteca de Farmàcia i Ciències de l’Alimentació Campus de l’Alimentació de Torribera.

 

El recull és un testimoni del patrimoni culinari català i barceloní entre els anys 80 del segle XX i la primera dècada del XXI i hi destaquen cartes de restaurants de referència, com El Bulli, El Racó de Can Fabes, El Celler de Can Roca, l’ABaC, Ca l’Isidre, Les Cols, Drolma, la Fonda Gaig, Gorria, Hotel Empordà, Lasarte, Neichel, Pitarra o Via Veneto, entre d’altres. També en formen part restaurants de la resta d'Espanya com l'Arzak, Akelarre o Lúculo, i de la resta d'Europa.

 

Actualment, les cartes a la MDC, digitalitzades pel Centre de Digitalització de la UB (CEDI), corresponen íntegrament al fons de la FICCG, però està previst incorporar-hi en un futur menús i cartes procedents del fons donat per Bofill i Miquel.

 

Us convidem a visitar la col·lecció i esperem que sigui del vostre interès!

# metadata.dc.rights[].value
cc-by (c) Universitat de Barcelona. CRAI, 2021

# metadata.dc.subject.other[].value
Universitat de Barcelona. CRAI Biblioteca de Farmàcia i Ciències de l’Alimentació

# metadata.dc.title[].value
Cartes de Restaurant (1980-2012), nova col·lecció a la Memòria Digital de Catalunya. (Febrer 2021)